Väikse lapse surmanud ning varjupaigatöötajat rünnanud koer pandi magama
Kuu aega tagasi väikelapse surmanud koer ründas ka varjupaiga töötajat. Tänane päev jäi koera elus viimaseks.
Kuu aega tagasi juhtus traagiline õnnetus, kui nelja-aastase lapse tappis pereliikme koer, kes oli lapsega kahekesi koju jäetud. Kohale kutsutud kiirabil last päästa ei õnnestunud. Õnnetuse järel otsustas koera omanik looma varjupaigale loovutada. Politsei kutsus koerale järele Paljassaares asuva Varjupaikade MTÜ Tallinna loomade varjupaiga, kus enne rutakat looma magama panekut kavatseti teha talle käitumisspetsialisti uuring.